Jonah Lomu se voormalige agent sterf | Netwerk24
16 September 2020 08:03
Phil Kingsley Jones, die agent wat die legendariese All Black-vleuel Jonah Lomu gehelp het om rugby se eerste superster te word, is Woensdag in die ouderdom van 72 oorlede.
Die legendariese All Black-vleuel Jonah Lomu en sy voormalige bestuurder Phil Kingsley Jones in 1999. Foto: Getty Images
Die Walliese gebore Kingsley Jones, wie se seun Kingsley Kanada se nasionale manspan afrig, se gesondheid het agteruitgegaan sedert hy maande gelede geval het.
Die minsame Kingsley Jones het in 1983 van Wallis na Nieu-Seeland emigreer en noue bande ontwikkel met Counties Manukau in die suide van Auckland, waar hy Lomu ontmoet het voordat dié kragtige vleuel in 1994 sy buiging vir die All Blacks gemaak het.
Kingsley Jones het Lomu se loopbaan tot 2004 bestuur.
"Hy het grense verskuif met wat hy gedoen het vir Jonah Lomu," sê die voormalige Counties-kaptein Errol Brain.
"Hy was die pionier wat Jonah in rugby se eerste wêreldwye superster verander het, maar terselfdertyd beskeie gehou en verbind aan dit wat belangrik is, ons streek.
"Die invloed was so groot dat baie van die jong spelers wat deesdae deurkom hom steeds bewonder en bewus is van Jonah se nalatenskap."
Lomu is in 2015 oorlede, kort nadat hy teruggekeer het van die Wêreldbekertoernooi in Engeland, weens komplikasies wat verband hou met 'n niersiekte waarmee hy sy lewe lank gesukkel het.